Lionel Messi

Lionel Andrès Messi Cuccittini, dittu Leo (Rosario, 24 di giugnu 1987), è nu jucaturi di palluni argintinu chi joca comu attaccanti o centrucampista nta l'Inter Miami, na squatra miricana, e nta l'Argintina. Nta so carrera vincìu ottu palluna d'oru, quattru Champions League e nu munniali.

+Lionel Messi 704x704pxMessi ntô 2009NazzioniAutizza170 cmPisu67 kg Jucaturi di palluniRoluAttaccanti o centrucampistaSquatra Inter MiamiGiuvanili1992-1994 Grandoli1994-2000 Newell's Old Boys179 (234)2000-2001Barcelona (U14B)2 (1)2001-2002Barcelona (U16B)10 (9)2002-2003Barcelona (U14A)31 (38)2003-2004Barcelona (U19B)3 (1)2003-2004Barcelona (U19A)19 (29)Squatri2003-2004Barcelona C10 (5)2004-2005Barcelona B22 (6)2004-2021 Barcelona520 (474)2021-2023 PSG58 (22)2023- Inter Miami44 (40)Nazziunali2004-2005 Argintina U2018 (14)2005- Argintina193 (112)2008 Argintina olimpica5 (2)C'è puru n'autra prisenza non ufficiali.Agghiurnatu ô 17/08/2025
Assimilatu a la liggenna da nazziunali argintina Diego Armando Maradona, è cunziddiratu unu di li megghiu jucaturi di tutti li tempi. Dittu "la Pulga" ("la pulci"), è u jucaturi c'avi vintu cchiù trufei (46) e chiddu cu cchiù assist (379)13/04/2025. nta storia dû palluni.

 Biografia 
Nascìu di Jorge Horacio Messi e Celia María Cuccittini ntô spitali talianu "Garibaldi" di Rosario. U bisnonnu di so patri e u bisnonnu di sa matri eranu ntrammi di li Marchi.

Havi dui frati, Rodrigo e Matías, e na soru, María Sol. Ntô 2017 si maritau cu Antonela Roccuzzo cu cui havi tri figghi: Thiago, Mateo e Ciro.

 Carrera 
Club
Barcellona (2004-2021)

Ala dritta, punta cintrali o sicunna punta, accuminzau a jucari a cincu anni ntô Grandoli, na nica squatra argintina, cu sò nanna Celia Oliveira Cuccittini ca lu fici appassiunari dû munnu dû palluni. Appoi, ntô 1995, passau nta cantera dû Newell's Old Boys e ntô 2000 si trasfiriu ntô Barcellona, nta lia spagnola. Ô sò primu pruvinu era autu 148 cm: pi chistu fu suprannuminatu "la Pulga" (la pulci). Ntô 2002 fici na pruva ca squatra taliana ru Como ma vinni scartatu picchì era giòvini e nu pocu fraggili secunnu lu prisidenti Enrico Preziosi. Doppu aviri jucatu cu tutti li formazzioni giuvanili, chidda C e chidda B, dibuttau ntô 2004 ntô derby contra l'Espanyol. Cu li "blaugrana" vincìu deci campiunati spagnoli (2004-2005, 2005-2006, 2008-2009, 2009-2010, 2010-2011, 2012-2013, 2014-2015, 2015-2016, 2017-2018, 2018-2019), ottu supercoppi di Spagna (2005, 2006, 2009, 2010, 2011, 2013, 2016, 2018), setti coppi dû Re (2008-2009, 2011-2012, 2014-2015, 2015-2016, 2016-2017, 2017-2018, 2020-2021), quattru Champions League (2005-2006, 2008-2009, 2010-2011, 2014-2015), tri supercoppi UEFA (2009, 2011, 2015) e tri munniali pi club (2009, 2011, 2015). Nta staciuni 2011-2012 signau 73 riti, supirannu lu record di Archie Stark (jucaturi miricanu chi ni fici 70 nta chidda 1924-1925); nta l'annu calindariu 2012 signau mmeci 91 riti, supirannu lu record di Gerd Müller di 85. Ntô sò tempu ô "Barça" fu novi voti megghiu jucaturi di LaLiga (2008-2009, 2009-2010, 2010-2011, 2011-2012, 2012-2013, 2014-2015, 2016-2017, 2017-2018, 2018-2019) e sei voti megghiu marcaturi dâ Champions League (2008-2009, 2009-2010, 2010-2011, 2011-2012, 2014-2015, 2018-2019); appi sei scarpa d'oru (2009-2010, 2011-2012, 2012-2013, 2016-2017, 2017-2018, 2018-2019), ottu Pichichi (megghiu marcaturi dâ lia spagnola; 2009-2010, 2011-2012, 2012-2013, 2016-2017, 2017-2018, 2018-2019, 2019-2020, 2020-2021), sei palluna d'oru (2009, 2010, 2011, 2012, 2015, 2019) e tanti autri premi.

 PSG (2021-2023) 

Messi, lu 1º giugnettu 2021, lassau lu Barcellona: lu jucaturi e la squatra vulìanu rinnuvari lu cuntrattu, ma pi raggiuni "finanziari e strutturali", cioè a causa dî limiti salariali mpusti dâ Liga spagnola, nun putìanu. Lu 10 agustu 2021 si trasfiriu accussì lìbbiru ntô Paris Saint-Germain, squatra francisi, iddussannu la cammisa nùmmuru 30 dî sò primi anni a li blaugrana (grazzi a na cuncissioni dâ fidirazzioni francisi). Jucau a prima partita lu 29 agustu di lu stissu anni, trasennu ô postu dû brasilianu Neymar, chi era sò cumpagnu duranti lu sò pirìudu ô Barça. Vincìu dui Ligue 1 (lu campiunatu francisi; 2021-2022, 2022-2023) e na supercoppa di Francia (2022) contra lu Nantes, facennu na riti nta vittoria 4-0. Lu 2 maggiu 2023, Messi fici nu viaggiu 'n Arabia Saudita senza l'auturizzazzioni dû PSG e fu suspinnutu pi dui simani; lu jornu doppu annunciàu ca non vulìa rinnuvari lu cuntrattu cû club francisi. Ntô so piriudu ô Paris Saint-Germain vincìu nu palluni d'oru ntô 2021 (pi li sò pristazzioni câ nazziunali di l'Argintina).

 Inter Miami (2023-) 

Lu 15 giugnettu 2023 si nni jìu nta Amèrica: fu pigghiatu di l'Inter Miami, squatra da MLS, lu massimu campiunatu di li Stati Uniti. Dibuttau lu 21 giugnettu nta Leagues Cup contra lu Cruz Azul, marcannu ô 94' a riti da vittoria (2-1). Appoi, Leo Messi vincìu la cumpitizzioni. Ntô 2024 triunfau puru ntô "MLS Supporters' Shield", chi è nu trufeu assignatu a cu faci cchiù punti ntâ staggiuni regulari dâ MLS. Ntô sò tempu a Miami, Messi ricivìu lu Palluni d'Oru dû 2023 (picchì vincìu la Coppa dû Munnu dû 2022).

 Nazziunali 
Messi, puru si havi sia la cittadinanza taliana ca chidda spagnola, scigghiu sempri di rapprisintari la squatra dû sò paisi di nascita, l'Argintina. Ntô 2004 e ntô 2005 havi jucatu nta nazziunali Under-20, nta cui fici 14 riti nta 18 partiti, cu cui vincìu nu munniali ntô quali fu palluni d'oru e scarpa d'oru. Jucau puru nta nazziunali olimpica ntô 2008 cu cui vincìu n'oru facennu n'assist a Ángel Di María pi lu gol dicisivu ntâ finali chi s'accapau 1-0 contra la Nigeria lu 23 austu.

Nta nazziunali senior, cu cui joca dû 2005 (dibuttau e vinni jittatu fora doppu quaranta sicunni), è u jucaturi argintinu c'havi cchiù prisenza e riti. Vincìu dui Coppe Amèrica, ntô 2021 e ntô 2024, e ntô 2022 triunfau ntô munniali e nta Finalissima contra l'Italia. La cosa bedda è ca s'arritirau puru dâ nazziunali ntô 2016 (doppu ca pirdìu la quarta finali câ maglia Albiceleste - chidda di la Copa América 2007, chidda dû munniali 2014, chidda di la Copa América 2015 e chidda di la Copa América "Centenario" ntô 2016) e poi turnau doppu quaranta jorna a vìnciri tuttu.

 Palmarès 
Club
Cumpitizzioni nazziunali

 Campiunatu spagnolu: 10
 Barcellona: 2004-2005, 2005-2006, 2008-2009, 2009-2010, 2010-2011, 2012-2013, 2014-2015, 2015-2016, 2017-2018, 2018-2019

 Supercoppa di Spagna: 8
 Barcellona: 2005, 2006, 2009, 2010, 2011, 2013, 2016, 2018

 Coppa dû Re: 7
 Barcellona: 2008-2009, 2011-2012, 2014-2015, 2015-2016, 2016-2017, 2017-2018, 2020-2021

 Campiunatu francisi: 2
 PSG: 2021-2022, 2022-2023

 Supercoppa di Francia: 1
 PSG: 2022

 MLS Supporters' Shield: 1
 Inter Miami: 2024

Cumpitizzioni 'ntirnazziunali
 UEFA Champions League: 4
 Barcellona: 2005-2006, 2008-2009, 2010-2011, 2014-2015

 Supercoppa UEFA: 3
 Barcellona: 2009, 2011, 2015

 Coppa dû munnu pi club FIFA: 3
 Barcellona: 2009, 2011, 2015

 Leagues Cup: 1
 Inter Miami: 2023

Nazziunali
 Coppa Amèrica: 2
 2021, 2024

 Finalissima: 1
 2022

 Campiunatu munniali: 1
 2022

 Oru olimpicu: 1
 2008

 Campiunatu munniali Under-20: 1
 2005

Nnividuali

 Palluni d'oru: 8 (record)
 2009, 2010, 2011, 2012, 2015, 2019, 2021, 2023

 FIFA World Player: 1
 2009

 Scarpa d'oru: 6 (record)
 2009-2010 (34 ubbittivi), 2011-2012 (50 ubbittivi), 2012-2013 (46 ubbittivi), 2016-2017 (37 ubbittivi), 2017-2018 (34 ubbittivi), 2018-2019 (36 ubbittivi)

 Pichichi: 8 (record)
 2009-2010 (34 ubbittivi), 2011-2012 (50 ubbittivi), 2012-2013 (46 ubbittivi), 2016-2017 (37 ubbittivi), 2017-2018 (34 ubbittivi), 2018-2019 (36 ubbittivi), 2019-2020 (25 ubbittivi), 2020-2021 (30 ubbittivi)

 Megghiu marcaturi da Coppa dû Re: 4
 2010-2011 (7 ubbittivi), 2013-2014 (5 ubbittivi), 2015-2016 (5 ubbittivi), 2016-2017 (5 ubbittivi)

 UEFA Men's Player of the Year Award: 2
 2010-2011, 2014-2015

 Megghiu marcaturi da Champions League: 6
 2008-2009 (9 ubbittivi), 2009-2010 (8 ubbittivi), 2010-2011 (12 ubbittivi), 2011-2012 (14 ubbittivi), 2014-2015 (10 ubbittivi), 2018-2019 (12 ubbittivi)

 FIFA FIFPro World XI: 17 (record)
 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023

 Golden Boy: 1
 2005

 UEFA Club Footballer of the Year: 1
 2008-2009

 Megghiu jucaturi du campiunatu spagnolu: 9 (record)
 2008-2009, 2009-2010, 2010-2011, 2011-2012, 2012-2013, 2014-2015, 2016-2017, 2017-2018, 2018-2019

 Megghiu marcaturi da Coppa dû munnu pi club FIFA: 1
 2011

 Palluni d'oru dû munniali: 2
 2014, 2022

 Jucaturi argintinu di l'annu: 16 (record)
 2005, 2007, 2008, 2009, 2010, 2011, 2012, 2013, 2015, 2016, 2017, 2019, 2020, 2021, 2022, 2023

 Atleta argintinu di l'annu: 4 (record)
 2011, 2021, 2022, 2023

 Megghiu picciottu da Coppa Amèrica: 1
 2007

 Trufeu Bravo: 1
 2007

 UEFA Club Footballer of the Year: 1
 2008-2009

 Palluni d'oru dû munniali Under-20: 1
 2005

 Scarpa d'oru dû munniali Under-20: 1
 2005

 UEFA Goal of the Season: 2
 2014-2015, 2015-2016

 Megghiu jucaturi da Coppa Amèrica: 2 (record)
 2015, 2021

 Trufeu Alfredo Di Stéfano: 7 (record)
 2009, 2010, 2011, 2015, 2017, 2018, 2019

 Megghiu jucaturi da Coppa dû munnu pi club FIFA: 2 (record)
 2009, 2011

 Megghiu marcaturi 'ntirnazziunali di l'annu IFFHS: 3
 2011, 2012, 2022

 Megghiu costrutturi di joca di l'annu IFFHS: 5 (record)
 2015, 2016, 2017, 2019, 2022

 Onze d'or: 4 (record)
 2009, 2011, 2012, 2018

 Squatra dâ staggiuni du campiunatu spagnolu: 2
 2014-2015, 2015-2016

 The Best FIFA Men's Player: 3 (record)
 2019, 2022, 2023

 Megghiu marcaturi da Coppa Amèrica: 1
 2021

 Squatra dâ staggiuni da UEFA Champions League: 7
 2014-2015, 2015-2016, 2016-2017, 2017-2018, 2018-2019, 2019-2020, 2020-2021

 Megghiu jucaturi da Finalissima: 1
 2022

 Megghiu jucaturi da Supercoppa UEFA: 1
 2015

 Laureus Sportsman of the Year Award: 2
 2020, 2023

 Fu misu ntô "Dream Team" du Palluni d'oru ntô 2020

 Megghiu jucaturi Globe Soccer Awards: 1
 2015

 Scarpa d'argentu do munniali: 1
 2022

 Megghiu jucaturi di l'annu IFFHS: 1
 2022

 Megghiu marcaturi da Leagues Cup: 1
 2023 (10 ubbittivi)

 Megghiu jucaturi da Leagues Cup: 1
 2023

 MLS Best XI: 1
 2024

 Megghiu jucaturi da MLS: 1
 2024

Statìstica
Agghiurnatu dû 13 aprili 2025.

Club
AnniSquatraCampiunatuTutaliPrisenzaRitiPrisenzaRiti2004-2021 Barcellona5204747786722021-2023 PSG582275322023- Inter Miami33254942Tutali611521902746

Nazziunali
 Anni NazziunaliPrisenzaRiti2004-2005 Argintina U2018142008 Argintina olimpica522005- Argintina191112

 Noti 

Messi, Lionel
Messi, Lionel
Messi, Lionel